Document ID: 31997R1495

KOMISSION ASETUS (EY) N:o 1495/97,
annettu 29 päivänä heinäkuuta 1997,
erityistoimenpiteistä asetuksesta (ETY) N:o 3719/88 poikkeamiseksi naudanliha-alalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (EY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 13 artiklan 12 kohdan,
sekä katsoo, että
komission asetuksessa (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 1404/97 (4), vahvistetaan maataloustuotteiden tuonti- ja vientitodistusten sekä ennakkovahvistustodistusten järjestelmän soveltamista koskevat yhteiset yksityiskohtaiset säännöt,
komission asetuksessa (EY) N:o 1445/95 (5), sellaisena kuin se on viimeksi muutettuna asetuksella (EY) N:o 266/97 (6), vahvistetaan naudanliha-alan tuonti- ja vientitodistusten järjestelmän soveltamista koskevat yksityiskohtaiset säännöt,
sen jälkeen, kun Irlannissa ilmeni BSE-tapaus, Egyptin viranomaisten toteuttamat terveyteen liittyvät toimenpiteet Irlannista tapahtuvan naudanlihaviennin osalta ovat vakavalla tavalla uhanneet viejien taloudellisia etuja, ja näin syntynyt tilanne on heikentänyt merkittävästi asetuksessa (ETY) N:o 3719/88 säädettyjen edellytysten mukaisia vientimahdollisuuksia,
tämän vuoksi on rajoitettava näitä haitallisia seurauksia ottamalla käyttöön erityistoimenpiteitä, jotta voidaan hoitaa asianmukaisesti vientitoimet, joita ei ole pystytty saattamaan päätökseen mainittujen olosuhteiden vuoksi, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen säännöksiä sovelletaan asetuksen (ETY) N:o 1445/95 III liitteessä tarkoitettuun 3 luokkaan kuuluviin tuotteisiin, joille on annettu Irlannissa 7 kohdan mukainen vientitodistus maininnalla "Egypti" ajanjaksolle 30 päivästä lokakuuta 1996 31 päivään joulukuuta 1996.
2. Näitä säännöksiä sovelletaan vain, jos kyseessä oleva viejä osoittaa toteen toimivaltaisten viranomaisten vaatimalla tavalla, että hän ei ole voinut suorittaa vientitoimia kolmansien maiden viranomaisten toteuttamien terveyteen liittyvien toimenpiteiden vuoksi.
2 artikla
Asetuksen (EY) N:o 1445/95 mukaisesti ajanjaksolle 30 päivästä lokakuuta 1996 31 päivään joulukuuta 1996 annetut ja edelleen voimassa olevat vientitodistukset peruutetaan ja vakuus vapautetaan todistuksen haltijan pyynnöstä.
3 artikla
Irlannin on annettava tiedoksi joka torstai tuotemäärät, joiden osalta edeltävän viikon aikana on toteutettu 2 artiklassa tarkoitetut toimenpiteet ja tarkennettava todistusten antopäivä.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 1997.

Labels: 3
18
17
6